﻿ STUDII CALITATEA VIEȚII FAMILIE, ŞCOALĂ ŞI SUCCES ŞCOLAR ⎢ ÎN ÎNVĂŢĂMÂNTUL LICEAL ROMÂNESC SEBASTIAN ŢOC ceastă lucrare utilizează date obţinute din testările internaţionale PISA pentru a analiza factori explicativi pentru performanţa Aşcolară a elevilor de 15 ani din România. Studiul aduce o contribuţie în dezbaterea din sociologia educaţiei referitoare la rolul resurselor familiale comparativ cu cele şcolare în determinarea rezultatelor educaţionale. Rezultatele analizei de regresie lineară sugerează că cei mai importanţi factori care influenţează rezultatele la testări sunt statusul ocupaţional şi capitalul cultural al părinţilor. Dintre factorii ce ţin de şcoală, calitatea resurselor educaţionale din şcoală, măsurate prin percepţia directorilor cu privire la existenţa unui deficit al materialelor de instrucţie, echipamente de laborator, computere, softuri şi internet, materiale din bibliotecă. Analiza confirmă ipoteza conform căreia rezultatele educaţionale sunt influenţate mai degrabă de factori familiali decât de factori şcolari. Acest lucru este important în contextul încercării i participare la educaţie în România. Până în reducerii inegalităţilor de acces ş prezent s-au depus eforturi pentru îmbunătăţirea resurselor şcolare (în special de infrastructură şi capital uman). Articolul sugerează o schimbare de strategie în privinţa distribuţiei resurselor pentru îmbunătăţirea accesului la educaţie ce ar necesita luarea în considerare a factorilor exteriori şcolilor. Cuvinte-cheie: mediu familial de provenienţă, resurse şcolare, performanţă şcolară, evaluarea PISA, inegalităţi educaţionale. Multe dintre studiile cu privire la educaţie pornesc de la asumpţia că aceasta reprezintă un determinant pentru bunăstarea socială (Apple şi alţii, 2010; Hallinan, 2001; Sadovnik, 2007; Saha, 2008; Wagenaar, 2007). Educaţia joacă un rol central în economiile dezvoltate, în crearea de oportunităţi pentru obţinerea unor locuri de 1 . Una dintre teoriile importante, care a ghidat inclusiv politicile muncă dezirabile educaţionale din România, a fost cea care atestă importanţa resurselor şcolii pentru obţinerea succesului şcolar. Ceea ce a devenit dezirabil pentru sistemul de învăţământ românesc în ultimii 25 de ani a fost reformarea acestuia astfel încât să se poată oferi egalitate de oportunitate în termeni de resurse ale şcolii pentru toţi elevii. Adresa de contact a autorului: Sebastian Țoc, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: sebastian.toc@politice.ro. 1 Dezirabil poate însemna locuri bine plătite, status social şi/sau satisfacţie per ansamblu faţă de ceea ce oamenii fac la locul de muncă. CALITATEA VIEŢII, XXVII, nr. 3, 2016, p. 189–215 190 SEBASTIAN ȚOC 2 Astfel, unul dintre obiectivele majore ale sistemului de învăţământ românesc a fost acela de a spori cantitatea şi calitatea resurselor şcolii prin acţiuni destinate îmbunătăţirii infrastructurii materiale a şcolilor şi prin subcontractarea unor instituţii care să ofere cursuri cu obiectivul de a îmbunătăţi abilităţile pedagogice ale profesorilor. Din acest punct de vedere, este importantă înţelegerea rolului resurselor şcolare pentru determinarea rezultatelor educaţionale într-o ţară postsocialistă afectată de procesul de dezindustrializare şi globalizare, în care sistemul de învăţământ a suferit transformări structurale şi ideologice faţă de perioada comunistă. De asemenea, odată cu schimbarea structurii societăţii în perioada postsocialistă în care s-au intensificat inegalităţile economice şi sociale, a devenit importantă înţelegerea rolului sistemului de învăţământ românesc în crearea de şanse de reuşită în viaţă tuturor elevilor, indiferent de categoria socială de provenienţă. În acelaşi timp, studiile empirice realizate în ţările occidentale au ajuns la rezultate care sugerează existenţa unui efect important al resurselor familiale asupra performanţei şcolare. În prima parte a acestui articol analizez dezbaterile din studiile empirice cantitative cu privire la importanţa resurselor familiale şi a celor şcolare în determinarea succesului şcolar, urmând ca în a doua parte să realizez o analiză empirică, folosind date secundare din testarea trienală internaţională PISA (Programme for International Student Assessment) pentru a explora care este rolul resurselor şcolare, respectiv cele familiale, asupra rezultatelor obţinute la teste de matematică, citire şi ştiinţe. DELIMITĂRI CONCEPTUALE Succes şcolar Succesul şcolar este un concept foarte des folosit în literatura de specialitate din sociologia educaţiei, în special în studiile cantitative. Cele mai întâlnite situaţii sunt cele în care scopul analizei este acela de a determina care sunt factorii care influenţează succesul şcolar, însă se regăsesc şi situaţii în care performanţele şcolare sunt utilizate ca factor explicativ pentru accesul în învăţământul universitar, sau dobândirea unui anumit statut social. Din punct de vedere convenţional, a avea succes şcolar se referă la dobândirea unor competenţe specifice unui anumit nivel educaţional (York şi alţii, 2015). Acest lucru nu înseamnă însă că succesul şcolar nu poate fi definit şi altfel, de exemplu prin atingerea unui anumit nivel educaţional, sau obţinerea unui loc de muncă care conferă un statut social important. Într-o metaanaliză care a avut ca scop inventarierea înţelesurilor oferite conceptului de succes şcolar în literatura de specialitate din sociologia educaţiei, este sugerat faptul că există mai multe dimensiuni care sunt de obicei luate în considerare, însă rareori în acelaşi studiu (York şi alţii, 2015). Acestea sunt: rezultatele şcolare obţinute, cel mai des măsurate prin notele obţinute sau prin media generală anuală; succesul în carieră, măsurat prin statutul ocupaţional dobândit, 3 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 191 salariul obţinut sau satisfacţia cu locul de muncă; obţinerea unor competenţe, măsurate prin scale standardizate; îndeplinirea obiectivelor învăţării, măsurate prin rezultatele evaluării unui curs sau prin alte testări standardizate; ratele de absolvire la diferite niveluri, sau ratele de părăsire ale sistemului; iar ca factori mai degrabă contextuali: satisfacţia cu mediul şcolar, măsurată de prin scale standardizate (York şi alţii, 2015: 5–9). Aceste dimensiuni sunt însă interconectate, de multe ori asumându-se că rezultatele şcolare sunt echivalentul succesului şcolar pentru că determină şanse mari de reuşită în viaţă într-o societate stratificată inclusiv din punct de vedere educaţional. De asemenea, în domeniul stratificării şi mobilităţii sociale intra- sau inter-generaţionale, succesul este adesea definit prin atingerea unui anumit nivel educaţional, sau prin atingerea unui nivel ocupaţional definit operaţional prin scale standardizate care includ şi componenta educaţională. Mediu familial de provenienţă În dezbaterile privind factorii care determină succesul şcolar, explicaţia conform căreia mediul familial de provenienţă reprezintă unul dintre determinanţii principali este folosită ca parte a cunoaşterii general acceptate, în special în ţările occidentale. De obicei, este de aşteptat să existe o relaţie pozitivă între cele două. Cu alte cuvinte, elevii care provin dintr-un mediu social avantajat şi care sunt plasaţi într-o poziţie superioară în structura ierarhică a unei societăţi determinată de 2 , au o probabilitate mai accesul şi controlul unor resurse valorizate într-o societate ridicată de a avea succes şcolar, comparativ cu cei plasaţi în poziţii inferioare într-o schemă de stratificare socială. Mediul familial de provenienţă este un concept folosit în studiile cantitative în care sunt incluse acele aspecte care sunt considerate relevante pentru definirea caracteristicilor unui individ ce ocupă o poziţie în structura socială. Câteva exemple de astfel de variabile sunt: venitul, ocupaţia, nivelul educaţional, posesiunile familiale, structura familiei, mediul de rezidenţă, religia, migraţia (Brese şi Mirazchiyski, 2013: 28–37). Însă cele mai des utilizate sunt cele care vizează statutul socioeconomic al indivizilor, care este compus din variabilele precum: educaţie, venit şi ocupaţie. De asemenea, structura familiei, resursele educaţionale pe care familia le poate pune la dispoziţie propriilor copii, precum şi avantajele legate de formele de capital cultural şi social existente în familie au fost utilizate frecvent pentru a defini operaţional mediul familial de provenienţă (Brese şi Mirazchiyski, 2013; Roscigno şi Ainsworth-Darnell, 1999). Plecând de la o analiză a relevanţei teoretice şi a utilizării lor în cercetările empirice din educaţie, Brese şi Mirazchiyski (2013: 28–37) sintetizează care este logica pentru care aspectele mai sus menţionate pot fi incluse în definirea conceptului de mediu familial de provenienţă. Venitul/averea este o variabilă importantă întrucât se asumă că părinţii care au posibilităţi materiale pot să asigure propriilor copii 2 Dacă ne referim la societăţile capitaliste contemporane, în această categorie pot fi încadrate aspecte precum: avere, status, putere. 192 SEBASTIAN ȚOC 4 condiţii potrivite de învăţare. De asemenea, nivelul veniturilor este adesea corelat cu mediul de rezidenţă, fiind probabilă concentrarea în anumite zone a unor indivizi cu aceleaşi caracteristici economice. Acest lucru creşte posibilitatea ca într-o şcoală să fie copii asemănători din punct de vedere al veniturilor părinţilor. Ocupaţia poate fi considerată un indicator care poate sugera nivelul veniturilor unui individ, dar şi prestigiul care îi este asociat într-o societate. Există mai multe tipuri de operaţionalizări ale ocupaţiei, fie în funcţie de prestigiu, de clasă sau de statut socioeconomic. Nivelul educaţional este o altă variabilă importantă pentru că reprezintă o formă instituţionalizată de capital cultural, dar şi pentru că practicile educaţionale ale părinţiilor cu un nivel ridicat al studiilor se apropie mai mult de practicile din sistemul de învăţământ (de la practicile prin care părinţii îşi educă copiii, până la mediul de învăţare de acasă în care aceştia se socializează). Bunurile aflate în posesia familiei reprezintă de asemenea un indicator adecvat, întrucât sunt considerate aspecte reprezentative fie pentru bunăstare materială, fie pentru existenţa unor resurse educaţionale (care pot fi considerate o formă de capital cultural). Aceste caracteristici se intersectează, putând fi considerate rezultatul tipului de educaţie pe care indivizii l-au dobândit şi al veniturilor/averii pe care o deţin. Testări internaţionale precum PISA au avut ca obiectiv realizarea unor scale care să includă cele mai importante dimensiuni ale conceptului de mediu familial de provenienţă. Unul dintre cele mai cunoscute indexuri este cel al „statusului economic, social şi cultural” (SESC), care a urmărit includerea atât a unor informaţii privind educaţia şi ocupaţia părinţilor, precum şi mai multe tipuri de bunuri aflate în posesia familiei care ar putea indica nivelul capitalului economic şi cultural (Brese şi Mirazchiyski, 2013: 41). Acest index poate fi considerat echivalentul mediului familial de provenienţă întrucât conţine variabile cel mai des testate în studiile empirice. Concluziile din literatura de specialitate cu privire la rolul important al mediului familial de origine asupra performanţei şcolare au rezultat în urma comparării indicatorilor descrişi mai sus cu indicatori care măsoară resursele şcolii. Plecând de la ideea potrivit căreia sistemul de învăţământ ar trebui să se bazeze şi să promoveze principiile egalităţii de şanse, şcolile ar trebui să aibă un impact asupra performanţei şcolare, independent de mediul familial de provenienţă. Resursele şcolare au fost măsurate prin indicatori care urmăreau calitatea infrastructurii şcolare (clădiri, terenuri, sistem de iluminat şi încălzire, săli de clasă, laboratoare şi echipamente de lucru, materiale didactice şi mai recent acces la internet şi softuri educaţionale) şi calitatea profesorilor (precum lipsa profesorilor calificaţi la anumite discipline). În acest articol analizez care dintre indicatorii care compun mediul familial de provenienţă au un efect asupra rezultatelor obţinute la testările PISA de elevii cu vârsta de 15 ani care sunt înscrişi la licee din România. De asemenea, analizez comparativ rolul indicatorilor ce ţin de mediul familial de provenienţă şi a celor care pot fi consideraţi resurse ale şcolii pentru a determina în ce măsură sistemul de învăţământ românesc are un impact asupra performanţelor şcolare, independent de factorii familiali şi implicit asupra şanselor de reuşită în viaţă. 5 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 193 STUDII CANTITATIVE CU PRIVIRE LA RELAŢIA DINTRE ŞCOALĂ, FAMILIE ŞI SUCCES ŞCOLAR Ideea potrivit căreia resursele şcolii reprezintă un factor explicativ pentru performanţele şcolare ale elevilor a devenit una dintre temele foarte des dezbătute în literatura de specialitate din sociologie, economie şi ştiinţele educaţiei. Conceptul central în jurul căruia are loc această dezbatere este cel de egalitate de oportunitate, existând accepţiunea conform căreia şcolile oferă egalitate de oportunitate dacă oferă aceleaşi resurse educaţionale tuturor elevilor. Cu alte cuvinte, pentru a oferi egalitate de oportunitate, o instituţie educaţională trebuie să îndeplinească anumite standarde, de unde rezultă necesitatea îmbunătăţirii aspectelor ce pot fi considerate resurse ale şcolii. Studii precum cele desfăşurate de Coleman şi alţii (1966) sau Jencks şi alţii (1972) au fost replicate în diferite contexte şi au dat naştere dezbaterii privind importanţa resurselor familiale, respectiv a celor şcolare pentru dobândirea performanţei şcolare. Argumentele acestora indicau că resursele şi facilităţile şcolare, curriculumul sau calitatea profesorilor nu influenţează succesul şcolar al elevilor caucazieni din Statele Unite ale Americii, mediul familial de provenienţă şi comunitatea în care elevii locuiesc fiind predictorii cei mai importanţi pentru obţinerea rezultatelor educaţionale. În aceeaşi perioadă a fost publicat studiul de referinţă în domeniul mobilităţii sociale realizat de Blau şi Duncan (1967) în care se argumentează, în opoziţie cu Raportul Coleman, că există o legătură slabă între statutul economic al părinţilor şi cel al copiilor după ce 3 aceştia devin adulţi , prin urmare se argumenta existenţa unor procese de mobilitate 4 socială inter-generaţională ascendentă . Aşadar, autorii asumă că educaţia reprezintă un determinant important pentru reuşita în viaţă, nefiind influenţată de mediul familial de provenienţă. Aceste două studii au avut un impact major asupra cercetărilor ulterioare cu privire la relaţia de determinare a mediul familial de provenienţă asupra succesului şcolar şi indirect asupra dobândirii statutului social. Într-o încercare de clasificare a studiilor care au folosit conceptul de egalitate de oportunitate Hallinan (1988: 251) distinge în literatura de specialitate între studii care folosesc accepţiunea egalităţii de oportunitate în termeni de acces la resurse educaţionale şi cele care folosesc ideea de egalitate de oportunitate în termeni de rezultate ale elevilor. Prima perspectivă consideră că ar trebui asigurat accesul către oportunităţi egale de a concura tuturor persoanelor, independent de factori ce ţin de mediul familial sau de variabile precum 3 Cele două studii sunt în opoziţie întrucât Coleman şi alţii (1966) sugerează faptul că rezultatele educaţionale, fie că este vorba despre performanţa şcolară, fie că este vorba despre absolvirea unor nivele de studiu, sunt direct proporţionale cu dobândirea statutului socioeconomic după ce indivizii devin adulţi. Rezultatele educaţionale sunt la rândul lor determinate în mare măsură de caracteristicile mediului familial de provenienţă, prin urmare în această accepţiune, statutul părinţilor determină într- o măsură importantă statutul copiilor. 4 Trecerea dintr-o clasă socială căreia i se atribuie o anumită importanţă, în funcţie de tipul de societate, în altă clasă socială ce i se atribuie o importanţă sporită. 194 SEBASTIAN ȚOC 6 gen, etnie, sau rasă. Cea de-a doua perspectivă pleacă de la analiza relaţiei dintre educaţie şi poziţia indivizilor în sistemul de stratificare, considerând că o competiţie corectă nu e foarte probabilă. O întrebare relevantă pentru cercetătorii din tradiţia egalităţii în rezultate este: „cum poate educaţia să modifice sau să schimbe aceste resurse care produc inegalitate, astfel încât să se producă o distribuţie mai egală în rezultate precum: succesul şcolar, aspiraţiile educaţionale sau calificările obţinute şi pe termen lung: statutul socioeconomic sau venitul?” (Hallinan 1988: 251). Cele mai multe studii empirice realizate până la finalul anilor ’90 au sugerat că există cazuri în care şcolile au un efect asupra şanselor individuale de succes în măsura în care reuşesc să ofere acces egal la învăţare (Hallinan, 1988: 257–258). Acest lucru este improbabil însă, întrucât mediul familial de provenienţă şi diferenţele între şcoli în ceea ce priveşte resursele, filosofia, compoziţia socială a elevilor sau practicile pedagogice, au avut constant un efect important asupra performanţei elevilor (Hallinan, 1988: 258). În majoritatea ţărilor occidentale este acceptată mai degrabă teza conform căreia mediul familial de provenienţă este mai important decât resursele şcolii, în prezicerea succesului şcolar. De asemenea, s-a discutat despre persistenţa inegalităţilor educaţionale. În volumul coordonat de Shavit şi Blossfeld (1993) datele sugerează că în 13 ţări industrializate mediul de provenienţă al elevilor a determinat constant rezultatele educaţionale, în decursul secolului al XX-lea. Studiul a fost replicat în diferite ţări, în unele cazuri fiind confirmate rezultatele (Irlanda), însă în cele mai multe cazuri ele au fost infirmate, cu alte cuvinte, rezultatele şcolare s-au egalizat în timp (Franţa, Germania, Italia, SUA) (Breen şi alţii, 2009: 1476–1477). Un exemplu de astfel de studiu este cel realizat de Breen şi alţii (2009), care indică faptul că dezavantajele de clasă socială în educaţie au devenit mai mici, cel puţin în ţări precum Suedia, Olanda, Marea Britanie, Germania şi Franţa. Însă chiar dacă efectul asupra succesului şcolar este mai mic decât în trecut, acest lucru nu înseamnă că nu continuă să influenţeze major traiectoriile educaţionale ale elevilor, existând inclusiv strategii de combatere a acestora prin politici şi programe educaţionale (Ross, 2009). Dacă studiile empirice din ţările dezvoltate argumentau că şcolile nu au un efect foarte puternic asupra succesului şcolar, în ţările sărace sau în curs de dezvoltare s-a pus problema dacă relaţia statistică este asemănătoare. Heyneman şi Loxeley (1983) au propus ideea conform căreia, în ţările care au niveluri mici ale veniturilor, resursele şcolare şi în special calitatea şcolii pot avea un rol mai important comparativ cu mediul familial de provenienţă în generarea de oportunităţi educaţionale. Ideea acestora a fost susţinută şi mai recent de Buchmann şi Hannum (2001: 82–86), care au descoperit că, în ţările în curs de dezvoltare, mediul familial de provenienţă joacă un rol mai puţin important comparativ cu cel al şcolilor în obţinerea performanţei şcolare ale elevilor. De asemenea, Gamoran şi Long (2006: 10–15) afirmă, bazându-se pe rezultate din câteva metaanalize, că resursele şcolilor precum: infrastructura, experienţa profesorilor, numărul de elevi dintr-o clasă sau din şcoală, accesul la texte şi manuale, reprezintă un determinant pentru obţinerea succesului şcolar, în mod deosebit în ţările sărace, independent de mediul familial de provenienţă al elevilor. 7 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 195 Rivkin, Hanushek şi Kain (2005) recunosc că există câţiva factori şcolari care ar trebui luaţi în considerare pentru că pot avea un efect important asupra rezultatelor educaţionale. Printre aceştia pot fi enumeraţi: calitatea profesorilor şi a instruirii, numărul de elevi dintr-o clasă şi succesul şcolar al colegilor. Nu există însă un consens cu privire la teza conform căreia, în ţările sărace sau în curs de dezvoltare, şcolile au un efect mai puternic asupra succesului şcolar, fiind considerat important şi rolul mediului familial de provenienţă. Hanushek şi Luque (2003: 10–15) ilustrează, prin folosirea datelor din testările TIMSS (Trends in International Mathematics and Science Study), că la nivel internaţional cel mai important factor explicativ pentru performanţa şcolară în toate ţările, indiferent dacă sunt sărace sau bogate, este background-ul familial, existând o legătură puternică între resursele familiale şi rezultatele la testele de matematică şi ştiinţe. Cu alte cuvinte, elevii care au mai mult de 25 de cărţi acasă, computer, birou, dicţionar, ai căror părinţi au cel puţin educaţie liceală, au o şansă mare să obţină scoruri mari la testele de matematică şi ştiinţe. De asemenea, în urma replicării studiului lui Heyneman şi Loxeley (1983), în anul 1994, s-a argumentat că nu există diferenţe semnificative între ţările sărace şi cele bogate cu privire la influenţa resurselor şcolare asupra succesului şcolar al elevilor (Baker, Goesling şi Letendre, 2002). Rezultatele au sugerat că mediul familial de provenienţă are aproximativ acelaşi efect asupra performanţei şcolare la nivel naţional, indiferent de nivelul venitului ţării respective. De asemenea, în urma unei meta-analize în care au fost incluse studii care testează relaţia dintre statutul socioeconomic şi performanţa şcolară, publicate între 1990 şi 2000, se recomandă ca, în general, mediul familial de provenienţă al elevilor să fie luat în considerare în toate studiile ce urmăresc performanţa şcolară, fiind în continuare unul dintre cei mai importanţi predictori, chiar dacă intensitatea este diferită în funcţie de modalitatea de măsurare (Sirin, 2005). Metaanalize mai recente în care au fost incluse studii realizate între 2000 şi 2013 sugerează că implicarea părinţilor în activităţi asociate cu şcoala are un efect pozitiv moderat asupra performanţei şcolare, la toate nivelurile de învăţământ (Castro şi alţii, 2015). Începând cu anul 2000, OECD (Organizaţia pentru Cooperare şi Dezvoltare Economică) a dezvoltat instrumente care să permită compararea la nivel internaţional a sistemelor de învăţământ. Printre cele mai cunoscute sunt testările PISA, care au testat competenţele de citire/scriere, matematică şi ştiinţe cu scopul de a compara sistemele mai multor ţări. Studii similare sunt PIRLS (Progress in International Reading Literacy Study), care testează competenţele de citire şi TIMSS, care testează competenţele în matematică şi ştiinţe. Există mai multe studii care folosesc date obţinute din testările PISA, acestea fiind utile pentru a prezice rezultatele la teste ale elevilor. De exemplu, Mahuteau şi Mavromaras (2013) arată, utilizând date PISA şi LSAY (Longitudinal Survey of Australian Youth) pentru cazul Australiei, că scorurile PISA, în combinaţie cu indicatori ce măsoară statutul socioeconomic al elevilor, sunt asociate cu probabilitatea de abandon şcolar în jurul vârstei de 15–18 ani. Astfel, cu cât elevii sunt mai dezavantajaţi din punct de vedere socioeconomic, cu atât obţin 196 SEBASTIAN ȚOC 8 scoruri mai mici la testările PISA şi au probabilitatea mai mare să abandoneze sistemul de învăţământ înainte de finalizarea învăţământului secundar. Acest lucru este asociat în final cu scăderea şanselor de a obţine un statut socioeconomic ridicat, mai târziu în viaţă (Mahuteau şi Mavromaras, 2013). Au fost analizaţi şi care factori contribuie la îmbunătăţirea performanţelor şcolare ale elevilor proveniţi din medii sociale defavorizate. De exemplu, OECD (2011) a propus strategii de intervenţie pentru ca elevii proveniţi din medii familiale dezavantajate, care statistic au o probabilitate mică de a obţine rezultate educaţionale bune, să reuşească să micşoreze diferenţele faţă de elevii care provin din medii familiale avantajate, în diferite ţări din OECD. Printre factori se numără (OECD, 2011: 67–78): • participarea la mai multe cursuri de ştiinţe are un efect mai puternic asupra rezultatelor pentru elevii din medii sociale defavorizate, comparativ cu cei din medii favorizate. Prin urmare, orele de ştiinţe sunt importante în vederea diminuării diferenţelor; • atitudinea faţă de învăţare. Elevii care sunt motivaţi să înveţe, încrezători în forţele proprii şi care dedică mai mult timp pregătirii pentru şcoală au şanse mai mari să obţină performanţe şcolare mai bune decât cei din care nu au această atitudine. Cu toate acestea, aceşti factori sunt mai importanţi pentru performanţa şcolară a elevilor avantajaţi, comparativ cu cei dezavantajaţi. Aşadar, există riscul ca punerea accentului pe această componentă să crească diferenţele de performanţă şcolară între elevi proveniţi din medii familiale avantajate şi dezavantajate. Astfel, în cazul acestor factori este recomandată intervenţia mai degrabă asupra elevilor proveniţi din medii defavorizate; • regândirea rolului şcolii în motivarea elevilor e mai importantă decât caracteristici ale şcolii precum: tipul de şcoală (publică sau privată), concurenţa cu alte şcoli pentru elevi, existenţa unor criterii de admitere la şcoală, sau existenţa unor resurse educaţionale, care nu au un rol important în obţinerea scorurilor la testările PISA. Gamoran şi Long (2006: 11) consideră că datele din testările internaţionale se bazează pe aprecierea subiectivă a profesorilor cu privire la resursele şcolare. Aprecierile subiective sunt greu de comparat în context internaţional, prin urmare, e dificil de afirmat în ce măsură resursele şcolii chiar au un efect asupra rezultatelor la teste. O altă problemă asociată tuturor studiilor din acest domeniu este legată de încercarea de a discuta la modul general despre importanţa mediului familial de provenienţă sau despre rolul resurselor şcolare în determinarea anumitor rezultate educaţionale, deşi accentul în ultimii ani a s-a fost pus pe analiza relaţiei dintre resursele şcolare şi rezultatele educaţionale în ţările în curs de dezvoltare. Din acest punct de vedere, sunt sugestive rezultatele metaanalizei realizată de Glewwe şi alţii (2011), care iau în considerare 79 de studii realizate în ţările în curs de dezvoltare şi care concluzionează că, cel puţin la nivelul politicilor, ar trebui să se renunţe la accentul pus pe caracteristicile şcolii şi profesorilor, ca urmare a unei lipsei unei consistenţe a rezultatelor care să susţină această idee. Aşadar, o soluţie ar fi 9 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 197 concentrarea pe studii care iau în considerare caracteristicile sistemelor de învăţământ naţionale şi chiar caracteristicile unor şcoli particulare şi elevilor din acele şcoli. Cu toate că aceste teste internaţionale au fost criticate pentru că se bazează pe percepţiile subiective ale profesorilor, părinţilor şi elevilor, precum şi pentru faptul că elevii nu tratează serios aceste teste, întrucât evaluarea nu este explicit individuală (elevii nu înţeleg foarte clar pentru ce dau aceste teste), ele pot oferi o imagine importantă cu privire la relaţia dintre mediul familial de provenienţă al elevilor şi rezultatele la testele de matematică, ştiinţe şi citire. Mai mult, critica conform căreia aceste teste nu sunt tratate cu seriozitate s-ar putea transforma într-un avantaj întrucât măsoară nivelul real al competenţelor transmise de şcoală, spre deosebire de testele naţionale care măsoară mai degrabă gradul de pregătire al individual al elevilor pentru aceste testări. ROLUL ŞCOLII ŞI FAMILIEI ÎN DETERMINAREA SUCCESULUI ŞCOLAR ÎN ROMÂNIA În ţări foste comuniste, precum România, Ungaria sau Slovacia, Iannelli (2003) sugerează că există o relaţie puternică de asociere între mediul familial de provenienţă şi rezultatele educaţionale măsurate prin şansele de a absolvi diferite nivele de educaţie. Chiar şi cu măsurători ale conceptelor bazate pe percepţii subiectiv, Ivan şi Cristei (2011) arată că în ţările din sud-estul Europei, inclusiv România, există o corelaţie între aşteptările părinţilor privind nivelul de educaţie care va fi atins de proprii copii şi percepţia acestora cu privire la realizările şcolare ale propriilor copii. De asemenea, participarea la şedinţele cu părinţii sau oferirea de sprijin în efectuarea temelor pentru acasă nu au avut un impact semnificativ asupra realizărilor şcolare ale elevilor aşa cum sunt ele percepute de părinţi (Ivan şi Cristei, 2011). Nu în ultimul rând, în cele 7 ţări incluse în analiză resursele familiale influenţează semnificativ performanţa şcolară. Variabilele care au avut un efect semnificativ din punct de vedere statistic au fost: nivelul de educaţie al mamei, numărul de cărţi din bibliotecă (indicator al capitalului cultural), resursele financiare ale familiei şi aşteptările părinţilor cu privire la nivelul de educaţie care va fi atins de propriul copil (de exemplu, performanţa şcolară este semnificativ mai mare dacă părinţii cred că propriul copil va urma studii superioare, comparativ cu cei care cred că propriul copil se va opri după finalizarea liceului (Ivan şi Cristei, 2011). Analize realizate pe date reprezentative pentru elevii de clasa a XII-a colectate în anul 2009, sugerează că elevii de liceu din România care au tatăl cu studii superioare şi care apreciază că sunt sprijiniţi financiar de părinţi, au o probabilitate mai mare să se plaseze în grupul elevilor care au obţinut media generală peste 9 în anul anterior (Ţoc, 2013). De asemenea, în România se pot observa diferenţe între elevi în privinţa abilităţilor de citire măsurate în urma 198 SEBASTIAN ȚOC 10 aplicării testărilor PIRLS, pentru anul 2011, în special în funcţie de resursele 5 familiale pe care le au la dispoziţie, dar şi de obiceiurile de citire ale părinţilor (Ţoc şi Gheba, 2015). Cei care au proiectat testul au asumat că rezultatele la testele de citire au un impact semnificativ asupra bunăstării economice viitoare, precum şi asupra participării active în societate (Mullis şi alţii 2012: 1). Rezultatele testului PIRLS, aplicat elevilor de clasa a IV-a, sunt raportate pe o scală de la 0 la 1000, însă elevii obţin în general scoruri care variază între 300 şi 700. De exemplu, media scorurilor pentru cazul României este 502, iar cea mai ridicată medie a fost 571, obţinută de elevii din Hong Kong. În cazul specific al României se pot observa diferenţe majore între scorurile medii obţinute de elevii care au puţine resurse familiale (444), unele resurse familiale (527,2) şi multe resurse familiale (592,3). Aşadar, în România, încă din şcoala primară, apar inegalităţi în privinţa aptitudinilor de citire ale elevilor, o competenţă esenţială în parcursul educaţional al elevilor în şcoala generală şi liceu care e mai uşor de egalizat în primii ani de şcoală (a se vedea Figura 1). Figura 1 Media scorului la testul de citire în funcţie de numărul resurselor familiale Sursa: Ţoc şi Gheba, 2015: 88. Încercând să analizeze fenomenul dintr-o altă perspectivă, Neagu (2011: 1–2) consideră că şcoala nu are puterea de a modifica factorii exteriori şcolii, prin urmare ar trebui acordată mai multă atenţie factorilor ce ţin de şcoală, astfel încât sistemul de învăţământ românesc să ofere egalitate de şanse definită nu numai prin prisma accesibilităţii la toate nivelurile, ci şi din punctul de vedere al calităţii educaţiei primite în şcoli diferite. Neagu pleacă de la premisa că factori precum: pregătirea corpului profesoral, modernizarea infrastructurii materiale a şcolilor, înfiinţarea de programe extracurriculare şi de sprijin educaţional, colaborarea dintre şcoală şi familie, 5 Au fost incluşi mai mulţi indicatori pentru a construi index-ul resurselor familiale precum: mediul de rezidenţă, venitul, educaţia şi ocupaţia părinţilor, condiţii de învăţare (precum propria cameră, computer şi conexiune la internet, acces la cărţi etc.), implicarea părinţilor în activităţi de învăţare şi pregătire pentru şcoală, sau percepţia acestora privind importanţa educaţiei instituţionalizate pentru reuşita în viaţă a propriilor copii. 11 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 199 reducerea numărului de elevi dintr-o clasă, fac ca unele şcoli să ofere educaţie de calitate, iar altele nu, cu alte cuvinte, aceşti factori au un impact semnificativ asupra performanţelor elevilor. Utilizând o metodologie calitativă, autoarea analizează impactul unor programe desfăşurate în câteva şcoli asupra performanţelor elevilor, concluzionând că uneori factorii şcolari pot adânci dezavantajele ce ţin de mediul de provenienţă. Programa încărcată, una dintre problemele foarte des menţionate în studiile cu privire la problemele sistemului de învăţământ, indiferent dacă respondenţii sunt profesori, elevi, sau părinţi, dezavantajează mai mult pe cei care provin dintr-un mediu familial dezavantajat întrucât nu au condiţiile care să le permită să continue învăţarea de la şcoală prin teme pentru acasă, meditaţii particulare, sau activităţi extracurriculare. Acestui aspect i se adaugă şi factorul cadre didactice care în şcolile considerate „mai puţin bune” nu sunt la fel de bine pregătite, eventual chiar dezinteresate, prin faptul că nu îşi doresc să predea în şcoli defavorizate, dar o fac din lipsa unor alte opţiuni, sau pentru perioade determinate scurte, fluctuante. De asemenea, Neagu confirmă ideea conform căreia în România există şcoli cu foarte mulţi elevi care provin predominant din medii defavorizate, „şcolile care reprezintă pentru orice elev ultima opţiune”, la care se adaugă aşteptările şi aspiraţiile foarte scăzute ale părinţilor, profesorilor şi chiar elevilor, lucru care duce la scăderea performanţelor educaţionale. Hatos (2008) analizează de asemenea diferenţele între şcoli prin prisma compoziţiei sociale pe care şcolile sau clasele de elevi le au. Cu alte cuvinte, Hatos (2008) discută despre un proces de segregare destul de substanţial între şcoli mai ales în învăţământul secundar unde există mecanisme de selecţie precum examenele de capacitate/testările naţionale, sau chiar examenele de admitere la liceu. Analizând liceele din oraşul Oradea, acesta concluzionează că există o relaţie direct proporţională între tipul de liceu şi compoziţia socială a acestuia, dar mai ales între clasele „bune” sau „slabe” ale aceluiaşi liceu şi compoziţia socială a acestuia. Liceele care au elevi proveniţi din medii sociale avantajate tind să aibă rezultate şcolare mai bune, măsurate prin notele acordate de profesori (Hatos, 2008). Aşadar, în cazul României, au fost realizate puţine analize statistice care să poată oferi informaţii cu privire la factorii care influenţează performanţa şcolară. Chiar dacă nu există un consens cu privirea la intensitatea relaţiei, a modalităţii de măsurare şi a rezultatelor obţinute, ne putem aştepta ca indiferent de caracteristicile ţării, mediul familial de provenienţă să conteze mai mult decât resursele şcolare în determinarea performanţei şcolare în România, mai ales în contextul puternicei polarizări sociale şi a inegalităţilor în creştere. METODOLOGIA CERCETĂRII ŞI DATELE UTILIZATE În această secţiune voi analiza rezultatele obţinute la testele de matematică, ştiinţe şi citire, date din chestionarele aplicate elevilor cu scopul de a colecta informaţii privind mediul familial de provenienţă şi caracteristicile individuale ale elevilor şi 200 SEBASTIAN ȚOC 12 date rezultate din chestionarele aplicate directorilor despre caracteristicile şcolii, sau despre politici şi practici din cadrul şcolii. Pentru a testa relaţia dintre variabilele menţionate am realizat analize de regresie lineară folosind baza de date de la testele PISA, din anul 2012, pentru cazul României. PISA este o testare trienală, care se realizează la nivel internaţional şi care măsoară competenţele la matematică, ştiinţe şi citire pentru elevii în vârstă de 15 ani. Scopul central al PISA este acela de a compara performanţele obţinute de fiecare ţară şi de a constitui o bază pentru politici publice sau reforme educaţionale menite să îmbunătăţească calitatea sistemului de învăţământ. Accentul a fost pus pe dimensiunea practică a lucrurilor învăţate la şcoală, urmărindu-se acele cunoştinţe şi abilităţi despre care se consideră că sunt necesare în viaţa cotidiană (OECD, 2014a: 22). Sigur, aceste date ar trebui înţelese în contextul în care ele nu sunt reprezentative pentru tot sistemul de învăţământ, ci pentru elevii de 15 ani care au rămas în sistemul de învăţământ până la acea dată, care nu au repetat vreun an de şcoală şi care au fost eligibili pentru evaluarea PISA (de Carvalho şi alţii, 2012: 5). Baza de date conţine 5 074 de observaţii provenite din răspunsurile oferite de elevi cu vârsta de 15 ani, proveniţi din 176 şcoli din România. Rezultatele raportate iau în considerare numai rezultatele obţinute la matematică. Au fost testate aceleaşi modele şi pentru testele la ştiinţe şi citire, iar rezultatele au fost similare, aşadar, concluziile referitoare la performanţa şcolară măsurată prin scorurile obţinute la testele de matematică sunt cu aproximaţie aceleaşi, chiar dacă măsurăm performanţa şcolară prin scorurile obţinute la citire sau ştiinţe. Scorul mediu obţinut de elevii români la matematică a fost de 445, fiind un scor mic raportat la scorul obţinut de elevii din Shanghai care au obţinut cel mai bun scor mediu 613, dar şi faţă de ţările din OECD care au obţinut o medie de 494 la testele care măsoară competenţele de matematică (OECD, 2014b: 5). Cu alte cuvinte, elevii români se plasează, în medie, puţin mai sus de nivelul 2, dintr-un total de 6 nivele în ceea ce priveşte competenţele la matematică. La acest nivel, elevii pot interpreta situaţii în contexte care cer inferenţe directe precum: calcule de bază, formule, convenţii de a rezolva probleme, interpretarea rezultatelor (OECD, 2014b: 61, 68). Unul dintre aspectele specifice ale testărilor PISA este construirea unor indexuri prin însumarea mai multor variabile care din punct de vedere teoretic măsoară acelaşi lucru şi care respectă pragul statistic de consistenţă internă, măsurată prin indicele Crombach α, de minimum 0,7 (OECD, 2014a: 305–360). Unul dintre indexurile construite pentru a testa rolul mediului familial de provenienţă în determinarea unor rezultate educaţionale este indexul statusului economic, 6 social şi cultural (SESC). Acest index este compus prin însumarea a alte 3 indexuri: cel al posesiunilor familiale (clasificat în 4 categorii: una care măsoară bunăstarea familiei, una care include posesiunile culturale, una ce include bunurile materiale 6 Logica acestuia este aceea conform căreia statutul socio-economic este în general văzut ca un compus din educaţie, statut ocupaţional şi venit. 13 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 201 avute în proprietatea familiei şi ultima categorie care vizează aspecte ce au fost considerate resurse educaţionale şi se regăsesc în familiile elevilor), indexul celui mai important status al părinţilor şi indexul celui mai înalt nivel de educaţie al părinţilor (a se vedea Tabelul nr. 1) (OECD, 2014a: 305–360). Am testat diferite modele relevante din punct de vedere teoretic pentru determinarea performanţei şcolare. Scopul central a fost acela de a descoperi modelele care sunt atât puternice în a prezice performanţa şcolară, cât şi simple în termeni de număr de variabile incluse. Machin şi McNally (2011) arată că există o relaţie pozitivă şi semnificativă statistic în toate ţările incluse în PISA 2009 între indexul SESC, care este considerat un indicator al mediului familial de provenienţă şi rezultatele obţinute la teste, demonstrând astfel că independent de particularităţile sistemelor educaţionale şi diferenţele între ele, SESC are un efect important. Tabelul nr. 1 Compoziţia indexului statusului economic, social şi cultural (SESC) – Index al bunurilor materiale deţinute în familie: autoturism, televizor, computer, cameră pentru copil, conexiune la internet etc.; – Index al bunurilor culturale deţinute acasă: literatură, poezie, artă; Indexul posesiunilor – Index al resurselor educaţionale deţinute acasă: familiale Indexul birou de studiu, un loc liniştit de studiu, un statusului computer care poate fi folosit pentru şcoală, economic, social manuale, cărţi de specialitate, dicţionar; şi cultural – Numărul de cărţi din bibliotecă. (SESC) Codarea răspunsurilor deschise conform indexului Indexul celui mai important internaţional al statusului socioeconomic şi status al părinţilor ocupaţional (ISCO) Cel mai ridicat nivel de educaţie al părinţilor, Indexul celui mai înalt nivel exprimat în ani de şcoală de educaţie al părinţilor Sursa: OECD, 2014a: 306–319. De asemenea, în urma completării chestionarelor de către directori/directoare, a fost construit indexul resurselor şcolare. Acesta este compus prin însumarea a alte 3 indexuri: indexul care măsoară lipsa profesorilor calificaţi în şcoală (construit din variabile care măsoară percepţia directorilor cu privire la lipsa profesorilor calificaţi în şcoală), indexul care măsoară calitatea infrastructurii fizice (construit din variabile care măsoară percepţia directorilor cu privire la existenţa unor probleme ce ţin de clădire, clase, teren, sisteme de iluminare, încălzire şi răcire) şi indexul care măsoară calitatea resurselor educaţionale (construit din itemi ce măsoară percepţia directorilor cu privire la existenţa unui deficit al materialelor de instrucţie, echipamente de laborator, computere, softuri şi internet, materiale din bibliotecă) (a se vedea Tabelul nr. 2). 202 SEBASTIAN ȚOC 14 Tabelul nr. 2 Compoziţia indexului resurselor şcolare Aprecierea directorului şcolii cu privire la: – Deficitul sau insuficienţa clădirilor şi terenurilor; – Deficitul sau insuficienţa sistemelor de încălzire/ răcire Indexul calităţii şi iluminare; infrastructurii fizice – Deficitul sau insuficienţa spaţiilor pentru instrucţie (ex.: clase). Aprecierea directorului şcolii cu privire la: – Deficitul sau insuficienţa echipamentelor din laboratoarele de ştiinţe; Indexul – Deficitul sau insuficienţa materialelor de instrucţie Indexul calităţii resurselor (ex.: manuale); resurselor şcolare şcolare – Deficitul sau insuficienţa computerelor pentru instrucţie; educaţionale – Lipsa sau insuficienţa conexiunii la internet; – Deficitul sau insuficienţa softurilor pe computer pentru instruire; – Deficitul sau insuficienţa materialelor din bibliotecă. Aprecierea directorului şcolii cu privire la: – Lipsa profesorilor de ştiinţă calificaţi; Indexul lipsei – Lipsa profesorilor de matematică calificaţi; profesorilor calificaţi – Lipsa profesorilor de limba română calificaţi; în şcoală – Lipsa profesorilor calificaţi la celelalte discipline. Sursa: OECD, 2014a: 343–349. ANALIZA DATELOR Pentru a testa care este rolul resurselor şcolare şi al mediului familial de provenienţă asupra performanţei şcolare am realizat analize de regresie lineară pas cu pas (stepwise regression analysis), toate variabilele nivel de măsurare numeric. În Tabelul nr. 3 sunt prezentate valorile descriptive pe care le au indexurile derivate din chestionarul aplicat elevilor şi rezultatele obţinute la testele de matematică, citire şi ştiinţe. Media scorurilor obţinute de elevii români este mult sub media ţărilor OECD (care e 494 la matematică, 496 la citire şi 501 la ştiinţe) (OECD, 2014b: 19). Comparativ cu alte ţări postsocialiste, elevii români au obţinut scoruri mai bune 7 . În toate numai faţă de elevii bulgari la matematică şi citire însă mai slabe la ştiinţe celelalte ţări, inclusiv Serbia şi Rusia, scorurile la toate cele 3 discipline sunt mai ridicate, aşadar elevii din sistemul de învăţământ românesc au abilităţi mai reduse de a aplica cunoştinţe şi de a extrapola din ce au învăţat, comparativ cu elevii altor ţări. 7 Media la testul de matematică în Bulgaria este de 439, la citire de 436, iar la ştiinţe 446 (OECD, 2014b: 19). 15 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 203 Tabelul nr. 3 Statistică descriptivă – indexuri derivate din chestionarul aplicat elevilor şi scorurile la teste Abatere N Minimum Maximum Medie standard Scorul la matematică 5 074 208,9 770,5 445 80,3 Scorul la ştiinţe 5 074 183,7 756 439 78,6 Scorul la citire 5 074 16,8 737,9 438 89,9 Indexul statusului economic, social şi cultural 5 055 –5,7 2,5 –0,5 0,9 (SESC) Cel mai important status ocupaţional al părinţilor 4 589 11 89 43,2 21,5 Posesiuni familiale 5 066 –6,3 4 –0,6 1 Cel mai ridicat nivel de educaţie al părinţilor în 5 048 3 16 13,6 2,3 ani Bunuri culturale deţinute în familie 4 977 –1,5 1,3 0,4 0,9 Bunuri materiale deţinute în familie 5 064 –4,75 3 –0,9 1 Resurse educaţionale deţinute în familie 5 038 –3,9 1,1 0,003 1 Într-o primă etapă am analizat relaţia dintre statusul economic, social şi cultural (SESC) şi scorurile obţinute la matematică pentru cazul României. În Tabelul nr. 4 sunt prezentate rezultatele regresiei lineare, unde se poate observa un efect destul de important şi semnificativ din punct de vedere statistic. Variabila dependentă este 8 scorul plauzibil la matematică , iar variabila independentă este indexul statusului economic, social şi cultural. Se poate observa că prin creşterea unui punct pe scala indexului SESC, creşte scorul la matematică cu 37 de puncte (a se vedea coeficientul B). Relaţia este destul de importantă având în vedere valorile pe care indexul le poate lua (minimum este –5,66, iar maximum este 2,46). Aşadar putem spune că mediul familial de provenienţă, operaţionalizat prin folosirea unor indicatori ce măsoară statusul economic, social şi cultural, a afectat într-o măsură importantă rezultatele la testele care măsoară competenţele de matematică, iar în cazul testelor de citire şi ştiinţe rezultatele sunt similare. Coeficientul R² indică cât de mult din variabilitatea totală a variabilei dependentă (scorul la matematică) în jurul mediei poate fi explicată de variaţia variabilei independente (SESC). Astfel modelul explică 19% din variabilitatea totală în jurul mediei a scorului obţinut de elevi la matematică. Tabelul nr. 4 Sumarul analizei de regresie lineară (variabila dependentă: scorul la matematică) B Eroare Std. β t R2 Constant 463,4 1,1 408,7 0,19 SESC 37,4 1 0,43** 34,2 * p < .05. ** p < .01. 8 Valorile plauzibile sunt o reprezentare a intervalului în care se încadrează abilităţile pe care un elev le poate avea, cu alte cuvinte nu sunt estimate direct abilităţile elevilor ci probabilitatea distribuţiei abilităţii unui elev. 204 SEBASTIAN ȚOC 16 Având în vedere că cele 3 indexuri care alcătuiesc SESC au fost incluse din considerente teoretice, am ales testez efectele individuale ale celor 3 indexuri asupra rezultatelor la testele de matematică, citire şi ştiinţe. Cel mai ridicat nivel de educaţie al părinţilor a fost măsurat prin numărul total de ani petrecuţi în şcoală. Indexul celei mai importante ocupaţii a părinţilor a fost obţinut din utilizarea întrebărilor deschise care ulterior au fost codificate în 4 coduri ISCO (OECD, 2014a: 55). Ulterior a fost codificat folosindu-se de metodologia indexului internaţional al statusului socioeconomic şi ocupaţional (Ganzeboom, 2010). Indexul posesiunilor familiale este construit din mai multe indexuri: indexul bunurilor deţinute în familie (autoturism, televizor, computer, dormitor pentru copii etc.), indexul posesiunilor culturale (literatură, poezie, artă) şi indexul resurselor educaţionale deţinute acasă de elev. Rezultatele regresiei multivariate arată că pentru fiecare unitate care creşte pe scala celui mai important status ocupaţional al părinţilor, este aşteptată o creştere cu 1,2 puncte în distribuţia scorurilor la matematică, ţinând constante toate celelalte variabile. De asemenea, pentru fiecare punct al distribuţiei posesiunilor familiale, este aşteptată o creştere cu 16,5 puncte în distribuţia scorurilor la matematică. Nu există o dependenţă lineară şi semnificativă statistic a mediei scorurilor obţinute la matematică faţă de indexul celui mai ridicat nivel de educaţie al părinţilor. Aşadar, educaţia părinţilor, măsurată în numărul de ani de educaţie, nu a avut un efect semnificativ din punct de vedere statistic asupra scorurilor obţinute la matematică, acest lucru fiind valabil şi în cazul scorurilor obţinute la testele de citire, iar în cazul rezultatelor obţinute la ştiinţă efectul a fost semnificativ, însă foarte mic. Astfel, puterea explicativă a indexului care măsoară statusul economic, social şi cultural este dată numai de două dintre componente. Indexul celui mai important status ocupaţional al părinţilor are cel mai puternic efect asupra performanţelor obţinute la teste, posesiunile familiale plasându-se pe locul al doilea (a se vedea Tabelul nr. 5). Tabelul nr. 5 Sumarul analizei de regresie lineară (variabila dependentă: scorul la matematică) B Eroare Std. β t R2 Constant 400,8 7,5 53,4 Cel mai ridicat status ocupaţional al părinţilor 1,2 0,06 0,36** 21,1 0,21 Posesiuni familiale 16,5 1,2 0,2** 13,6 Cel mai ridicat nivel de educaţie al părinţilor 0,4 0,6 0,01 0,7 * p < .05. ** p < .01. Aşadar, dacă luăm în considerare datele PISA, pentru cazul României numărul de ani de şcolaritate nu are un efect direct asupra rezultatelor şcolare. Studii anterioare pentru cazul României sugerează că diferenţele sunt semnificative mai ales între grupul elevilor care are părinţi cu şcoală postliceală sau studii universitare şi grupul celor cu părinţi care au absolvit maximum studii liceale (Ivan, 2009; Ţoc, 2013). 17 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 205 De altfel, dacă luăm în considerare cel mai înalt nivel educaţional atins de părinţi, diferenţele între mediile obţinute la testele de matematică între grupuri sunt destul de ridicate. Elevii care au cel puţin un părinte cu studii universitare au o probabilitate mai mare să aibă scoruri mai ridicate decât cei care nu au niciun părinte cu studii superioare, sau decât elevii care au cel puţin un părinte cu liceu sau şcoală postliceală (a se vedea Figura 2). Figura 2 Media scorului la testul de matematică în funcţie de tipul de educaţie finalizat de părinţi Aşadar, nivelul de educaţie atins de cel puţin unul dintre părinţi este important în prezicerea rezultatelor şcolare. De asemenea, este important de menţionat că educaţia părinţilor, măsurată în anii de şcolaritate, influenţează statutul ocupaţional dobândit, aşadar, educaţia chiar şi măsurată prin numărul de ani de şcoală are un efect indirect asupra rezultatelor la matematică (a se vedea Tabelul nr. 6). Acest lucru este explicat de faptul că scala statusului ocupaţional este construită ţinându-se cont de nivelul competenţelor şi calificărilor obţinute în sistemul educaţional. Tabelul nr. 6 Sumarul analizei de regresie lineară care determină statusul ocupaţional al părinţilor B Eroare Std. β t R2 Constant –14,8 1,8 –7,9 0,18 Cel mai ridicat nivel educaţional al părinţilor 4,2 0,1 0,42** 31,3 * p < .05. ** p < .01. Pentru că nu are un efect semnificativ din punct de vedere statistic, am decis excluderea din analiza de regresie a indexului care măsoară cel mai ridicat nivel de educaţie al părinţilor, măsurat prin numărul de ani finalizaţi în învăţământ, iar modelul, deşi mai simplu, păstrează aceeaşi putere explicativă. Având în vedere că indexul posesiunilor familiale a fost la rândul său compus din alte 3 indexuri care conţin mai multe variabile, în următoarea etapă am analizat care dintre cele 3 au un impact mai important. Separarea lor este importantă, întrucât tipurile de bunuri deţinute pot avea semnificaţii diferite. De exemplu, elevii care 206 SEBASTIAN ȚOC 18 deţin în familie bunuri care pot fi considerate o formă de capital cultural, pot fi asociaţi cu reprezentanţii unei elite culturale care e avantajată de practicile şi valorile promovate de sistemul de învăţământ şi de profesori (Bourdieu şi Passeron, 1977; DiMaggio, 1982; Jung-Sook şi Bowen, 2006). De asemenea, există dovezi empirice 9 potrivit cărora resursele educaţionale din familie şi bunurile materiale deţinute de 10 părinţi pot fi un factor explicativ important pentru performanţele elevilor (Teachman, 1987; Marks şi alţii 2006; Ţoc şi Gheba 2015). Rezultatele analizei de regresie arată că indexul bunurilor materiale deţinute în familie care ia în considerare posesiuni precum: autoturism, televizor, computer, cameră pentru copil, conexiune la internet etc., nu are un efect semnificativ din punct de vedere statistic asupra performanţei obţinute la matematică (a se vedea Tabelul nr. 7). Aşadar, acest index care măsoară bunăstarea economică a familiei, măsurată prin deţinerea de bunuri materiale influenţează puţin rezultatele obţinute la teste. Cu alte cuvinte, nu bunurile în sine determină succesul şcolar, efectul direct asupra rezultatelor la teste fiind mai degrabă al ocupaţiei părinţilor. Celelalte două tipuri de bunuri au un efect direct, cel mai important fiind al bunurilor culturale. Tabelul nr. 7 Sumarul analizei de regresie lineară (variabila dependentă: scorul la matematică) B Eroare Std. β T R2 Cel mai important status ocupaţional al părinţilor 1,2 0,05 0,35** 23,2 Bunuri culturale deţinute în familie 15,5 1,4 0,17** 10,9 0,22 Bunuri materiale deţinute în familie 1,3 1,3 0,01 1 Resurse educaţionale deţinute în familie 8,3 1,3 0,1** 6,5 * p < .05. ** p < .01. Astfel, putem spune că puterea explicativă a indexului care măsoară statusul economic, social şi cultural este dată de numai o parte a indicatori care îl compun. Statusul ocupaţional al părinţilor are cel mai important efect, urmat de bunurile culturale deţinute în familie şi de resursele educaţionale deţinute acasă. Cel mai ridicat nivel de şcolaritate măsurat prin numărul de ani petrecuţi în şcoală nu are un efect direct, semnificativ din punct de vedere statistic, asupra rezultatelor obţinute la matematică, ci mai degrabă indirect prin efectul pe care educaţia îl are asupra statusului ocupaţional al părinţilor, asupra bunurilor culturale deţinute în familie şi resurselor educaţionale deţinute în familie. Există totuşi diferenţe importante între scorul mediu atins de elevii ai căror părinţi au studii universitare, comparativ cu cei care nu au. 9 Există situaţii în care aceste resurse au fost considerate forme de capital cultural (Jung-Sook şi Bowen, 2006; Teachman, 1987). 10 Resursele educaţionale deţinute acasă urmăresc dacă elevii au un birou de studiu, un loc liniştit de studiu, un computer care poate fi folosit pentru şcoală, manuale, cărţi de specialitate, dicţionar; Bunurile materiale ale familiei sunt considerate aspecte precum: autoturism, televizor, computer, cameră pentru copil, conexiune la internet etc. 19 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 207 În ceea ce priveşte tipurile de bunuri, există o corelaţie importantă între bunurile culturale şi resursele educaţionale deţinute acasă (r = 0,49; p < 0,01). Deşi indexul posesiunilor culturale este construit din numai 3 itemi: deţinerea acasă de literatură clasică, cărţi de poezie şi opere de artă, acesta are un efect mai important comparativ cu indexul resurselor educaţionale de acasă, compus din indici precum: deţinerea unui birou pentru studiu, a unei camere liniştite pentru învăţare, a unui computer care poate fi folosit pentru activităţile legate de şcoală, a unor softuri educaţionale sau cărţi care pot ajuta la activităţile legate de şcoală, precum cărţi tehnice de specialitate sau dicţionare. Cu alte cuvinte, capitalul cultural al părinţilor în sensul lui Bourdieu şi Passeron (1977) şi operaţionalizat în studii cantitative de DiMaggio (1982) are un efect puternic asupra performanţelor şcolare. Acest lucru este explicat de Bourdieu (1977 în DiMaggio, 1982: 190) prin faptul că „profesorii comunică mai uşor cu elevi care participă în culturile statusului de elită, le acordă mai multă atenţie şi asistenţă specială, îi percep ca fiind mai inteligenţi sau înzestraţi comparativ cu cei care nu au capital cultural”. Resursele educaţionale, la fel şi bunurile materiale deţinute acasă au mai degrabă un efect mediat de statutul ocupaţional al părinţilor. De asemenea, educaţia are de asemenea un rol important de mediere în relaţia dintre capitalul cultural şi rezultatele şcolare, existând o corelaţie pozitivă între educaţia părinţilor măsurată prin numărul de ani petrecuţi în sistemul educaţional şi bunurile culturale deţinute în familie. În Figura 3 este prezentată relaţia dintre indexurile care influenţează performanţa şcolară a elevilor, măsurată prin rezultatele la testările PISA, fără a include în model şi variabilele ce ţin de resursele şcolare. Figura 3 Relaţia dintre variabilele care măsoară mediul familial de provenienţă al elevilor şi performanţa şcolară a acestora Pentru parcimonia modelului, dar şi pentru că există o corelaţie pozitivă puternică între bunurile culturale şi resursele educaţionale, am păstrat numai indexul 208 SEBASTIAN ȚOC 20 posesiunilor culturale şi indexul celui mai ridicat status ocupaţional al părinţilor întrucât au cel mai important efect direct. Pentru a înţelege însă magnitudinea mediului familial de provenienţă al elevilor, măsurat prin cele două indexuri este importantă şi introducerea unor indexuri care măsoară resursele şcolilor. Tabelul nr. 8 prezintă valorile indexurilor rezultate din chestionarul aplicat directorilor şcolilor incluse în studiul PISA. Tabelul nr. 8 Statistică descriptivă – indexuri derivate din chestionarul aplicat directorilor de şcoală N Minimum Maximum Medie Abatere standard Calitatea infrastructurii fizice 178 –1,5 1,3 0,2 0,7 Calitatea resurselor educaţionale din 178 –2,7 2 0,2 0,8 şcoală Lipsa profesorilor calificaţi în şcoală 178 1,1 2,9 –0,5 0,7 Într-o primă fază am testat cele trei indexuri care măsoară impactul resurselor şcolare asupra performanţei la matematică. Se poate observa că puterea explicativă 0,04). Acesta a modelului este mult mai mică, comparativ cu cel anterior (R2 = explică numai 4% din variabilitatea totală în jurul mediei a scorului obţinut de elevi la matematică. Scorurile negative ale coeficienţilor în cazul calităţii infrastructurii fizice şi a lipsei profesorilor calificaţi în şcoală se pot explica prin faptul că scalele nu au fost inversate. Astfel, cea mai mare valoare a scalei indică faptul că: directorii apreciază că lipsa profesorilor calificaţi sau calitatea infrastructurii fizice afectează negativ capacitatea şcolii de a instrui elevii (OECD, 2014a: 347–348). În cazul indexului calităţii resurselor educaţionale scala a fost inversată, prin urmare valorile pozitive înseamnă că directorii apreciază că resursele educaţionale nu influenţează prea mult capacitatea şcolii de a instrui elevii. Deşi toate cele 3 indexuri au un efect semnificativ din punct de vedere statistic, efectele individuale sunt destul de mici, iar cel mai important este indexul care măsoară calitatea resurselor şcolare educaţionale (a se vedea Tabelul nr. 9). Tabelul nr. 9 Sumarul analizei de regresie lineară (variabila dependentă: scorul la matematică) Index B Eroare Std. β t R2 Calitatea infrastructurii fizice –11,1 1,9 –0,1** –5,8 0,04 Calitatea resurselor educaţionale din şcoală 21,2 1,7 0,21** 12,6 Lipsa profesorilor calificaţi în şcoală –12,5 1,5 –0,11** –8,1 * p < .05. ** p < .01. În momentul în care au fost introduse în analiză şi cele două indexuri care măsoară mediul familial de provenienţă, puterea explicativă a întregului modelul nu este fundamental diferită de modelul în care nu au fost incluse resursele şcolare. Dintre cele trei indexuri care măsoară resursele şcolii, cel care măsoară calitatea 21 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 209 resurselor educaţionale are cel mai important rol. Efectul celorlalte două indexuri care măsoară infrastructura fizică şi lipsa profesorilor calificaţi în şcoală este unul mic (a se vedea Tabelul nr. 10). Tabelul nr. 10 Sumarul analizei de regresie lineară (variabila dependentă: scorul la matematică) Index B Eroare Std. β t R2 Cel mai important status ocupaţional al părinţilor 1,2 0,05 0,33** 24,4 Bunuri culturale deţinute în familie 19,5 1,2 0,21** 15,3 0,23 Calitatea infrastructurii fizice –8,2 1,8 –0,07** –4,6 Calitatea resurselor educaţionale din şcoală 14,2 1,6 0,15** 9 Lipsa profesorilor calificaţi în şcoală –6 1,4 –0,05** –4,2 * p < .05. ** p < .01. Ţinând cont de criteriul parcimoniei, consider că un model cu 3 variabile independente ar putea fi relevant pentru cazul României. Cel mai important factor care explică performanţa şcolară este statutul ocupaţional al părinţilor, urmat de capitalul cultural al familiei şi de calitatea resurselor şcolare educaţionale. Acest model explică aproximativ 20% din variabilitatea rezultatelor şcolare în jurul mediei. Acest procent se păstrează şi dacă schimbăm variabila dependentă, scorurile obţinute la testele de ştiinţă şi citire fiind de asemenea determinate de cele 3 indexuri, iar efectele individuale păstrează aceeaşi ordine. Aceste rezultate confirmă ipoteza conform căreia e mai puţin probabil ca şcoala să producă schimbare socială şi că e posibil să discutăm în termenii unei reproduceri sociale şi culturale a claselor sociale, factorii cei mai importanţi în acest proces fiind statutul lor ocupaţional şi de deţinerea unor bunuri culturale. Figura 4 Determinanţi ai performanţei şcolare 210 SEBASTIAN ȚOC 22 Este important de subliniat faptul că cele 3 indexuri au un efect asupra scorurilor obţinute la testarea PISA care reprezintă o evaluare a competenţelor de bază, considerate a fi necesare în societatea actuală. Un aspect important este că elevii sunt în clasa a IX-a, adică la liceu. Prin urmare, rezultatele sunt reprezentative pentru grupul elevilor care au continuat în sistemul de învăţământ. Dacă asumăm că mediul familial de provenienţă are un efect şi înainte de admiterea la liceu asupra performanţei şcolare, măsurată inclusiv prin supravieţuirea elevilor în sistem, atunci putem concluziona că în urma realizării selecţiei de la gimnaziu către liceu, au fost eliminaţi elevii care au părinţi cu un statut ocupaţional sau capital cultural scăzut. Aşadar, este foarte probabil ca mediul familial de provenienţă să aibă un efect şi mai puternic înainte de admiterea la liceu, când încă nu s-a realizat o selecţie. Mai mult, faptul că testările PISA nu reprezintă o evaluare individuală a fiecărui elev, ci o evaluare a performanţei sistemului de învăţământ ca întreg, a determinat cel mai probabil o mobilizare scăzută a elevilor în vederea obţinerii unor scoruri ridicate. Mediul familial de provenienţă s-ar putea să aibă un efect şi mai substanţial la examenele care determină selecţia în diverse trepte din învăţământ, unde posibilitatea investiţiilor în meditaţii particulare sau în cursuri extracurriculare poate conferi avantaje semnificative anumitor elevi. CONCLUZII Ideea conform căreia rezultatele şcolare şi obţinerea unui anumit nivel educaţional sunt influenţate de mediul familial de provenienţă este o problemă ignorată în majoritatea politicilor educaţionale din România. Acest lucru are loc pentru că s-a considerat că instituţia şcolii oferă din punct de vedere formal egalitate de şanse şi ulterior aplică mecanisme generale de ascensiune în sistem pe bază de abilităţi, talent şi efort. Este important însă ca şcolile să se întrebe ce alţi factori în afară de cei individuali pot avea un efect asupra performanţelor şcolare şi ascensiunii educaţionale a elevilor şi mai ales, ce rol ar trebui să îşi asume instituţiile educaţionale pentru a oferi tuturor elevilor şanse egale de a obţine performanţă şcolară. Chiar dacă pare la simţul comun că mediul social şi familial au un efect asupra performanţei obţinute în şcoală, instituţiile de învăţământ din România nu par să considere acest aspect ca fiind împotriva ideii de asigurare a egalităţii de şanse. Problema elevilor proveniţi din medii sociale dezavantajate este văzută mai degrabă în termenii remontării unui „decalaj economic şi socio-cultural” faţă de un univers normativ familiar pentru elevii proveniţi din medii privilegiate. Acest lucru este deosebit de important întrucât responsabilitatea şcolii pentru eşecul în sistem al unui copil este considerată mai degrabă neesenţială, chiar şi în condiţiile ideii de „învăţământ obligatoriu”. Sistemul de învăţământ oferă rareori acces la mecanismele prin care elevii proveniţi din medii dezavantajate pot „recupera” dezavantajele cu care încep şcoala. De obicei, pentru ca un elev dintr-un mediu dezavantajat să ajungă la un 23 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 211 nivel perceput asemănător cu al unui elev avantajat, primul trebuie să depună mult mai mult efort şi chiar să îşi schimbe anumite valori care i-au fost transmise în familie. Deşi probabilitatea este mică, în condiţiile în care se întâmplă acest lucru, şcolile trebuie să devină conştiente de faptul că impun anumite norme care din perspectiva lor determină reuşita şcolară, care în multe cazuri se află în opoziţie cu cele din familie. În acest articol am arătat că în cazul României performanţa şcolară măsurată prin rezultatele obţinute la testările PISA este influenţată mai degrabă de mediul familial de provenienţă şi mai puţin de resursele şcolare. Relaţia este una pozitivă, astfel cu cât mediul de provenienţă are caracteristici mai apropiate de ceea ce numim un statut privilegiat în societatea românească, cu atât şansa de a obţine rezultate bune la testele de citire, matematică şi ştiinţe de către elevii de clasa a IX-a este mai mare. Dintre caracteristicile ce ţin de familie, cel mai important efect l-a avut statusul ocupaţional al părinţilor, urmat de efectul capitalului cultural, măsurat prin bunurile culturale deţinute în familie. Dintre resursele şcolare, calitatea resurselor educaţionale din şcoală are de asemenea un efect asupra rezultatelor obţinute la teste, însă mai mic decât factorii ce ţin de familie. A avea un status ocupaţional scăzut poate însemna pentru o familie insuficienţa veniturilor şi un nivel educaţional mai degrabă scăzut. De asemenea, prestigiul ocupaţional reprezintă un aspect important al statusului, percepţiile sociale fiind influenţate de poziţiile ocupaţionale ale acestora, în funcţie de tipul de societate. În România postsocialistă una dintre 11 problemele majore este sărăcia , prin urmare, veniturile generate de statutul ocupaţional ar putea să fie relevante. Pe de altă parte, un efect individual important este cel al bunurilor culturale (literatură, poezie, artă), care reprezintă mai degrabă o formă de capital simbolic a indivizilor ce implică adesea transmiterea în familie a „valorilor potrivite” pentru a reuşi în societate. În ceea ce priveşte calitatea resurselor educaţionale şcolare (care este măsurată mai degrabă ca un deficit de echipamente, softuri, internet, materiale pentru instrucţie) putem vorbi despre un efect important comparativ cu calitatea infrastructurii fizice şi cu lipsa profesorilor calificaţi din şcoală, cu menţiunea că aceste variabile reprezintă aprecieri subiective ale directorilor din şcoli. Chiar dacă efectul nu este la fel de important precum al indicatorilor ce ţin de mediul familial de provenienţă, rămâne o discuţie deschisă cu privire la cum afectează lipsa acestor resurse calitatea învăţării şi performanţa şcolară. Cercetări ulterioare ar trebui să investigheze într-o măsură mai mare rolul calităţii predării asupra rezultatelor obţinute. Există o retorică importantă în societatea românească conform căreia calitatea şcolii e dată de calitatea profesorilor şi specific a actului de predare, însă acest lucru este dificil de operaţionalizat într-un studiu cantitativ. În acelaşi timp, nivelul de şcolaritate al părinţilor, operaţionalizat prin numărul de ani finalizaţi în învăţământ, nu a avut un efect semnificativ din punct de vedere 11 Persoanele aflate în risc de sărăcie sau excluziune socială în 2015 reprezentau 37,3% potrivit datelor oferite de Eurostat, accesat în Septembrie 2016, indicator: ilc_peps01. 212 SEBASTIAN ȚOC 24 statistic asupra performanţelor şcolare. Însă în acest caz, a fost testată o relaţie lineară, aşadar, fiecare an suplimentar de educaţie nu reprezintă în mod necesar o probabilitate mai mare de a obţine un scor mai mare la testări. Dacă schimbăm nivelul de măsurare al variabilei educaţie într-unul ordinal, se poate observa că probabilitatea de a obţine rezultate bune la teste creşte dacă elevii se plasează în grupul celor care au părinţi cu educaţie universitară. Aşadar, atingerea unor praguri în sistemul educaţional poate avea un efect asupra performanţelor obţinute de elevi. Nivelul educaţional atins influenţează totuşi veniturile şi prestigiul ocupaţional, componente care formează statusul ocupaţional al părinţilor, prin urmare discutăm cel puţin despre un efect indirect al educaţiei părinţilor. Folosirea testărilor PISA în studiile din sociologia educaţiei este criticată, pe de o parte, pentru că elevii nu iau în serios examinările şi pe de altă parte, pentru că variabilele care măsoară mediul familial de provenienţă, respectiv resursele şcolii, sunt bazate fie pe aprecieri subiective ale personalului didactic, fie pe percepţii ale elevilor. Având în vedere numărul mic de studii din România care au analizat factorii generatori de performanţă şcolară, acest articol oferă o imagine cu privire la relaţiile dintre factorii familiali, şcolari şi rezultatele la testări. Această analiză este importantă în măsura în care, într-o situaţie ideală, diferenţele dintre rezultatele şcolare ale elevilor nu ar trebui să varieze foarte mult nici între şcoli, nici în funcţie de mediul familial de origine ale elevilor. Fiind o instituţie meritocratică, diferenţele pot fi acceptabile numai în condiţiile în care performanţa şcolară e determinată de eforturile şi abilităţile individuale (McNamee şi Miller, 2009: 2). De asemenea, această dimensiune este relevantă în condiţiile existenţei unui discurs aproape generalizat cu privire la lipsa unor resurse şcolare (în special de infrastructură şi capital uman) ce determină imposibilitatea obţinerii de performanţe de către sistemul de învăţământ. În acest context, o schimbare de strategie în privinţa distribuţiei resurselor pentru îmbunătăţirea accesului la educaţie ar fi dezirabilă şi ar trebui să ia în considerare astfel de studii. În condiţiile în care cei mai importanţi factori care determină performanţa şcolară sunt capitalul cultural al părinţilor şi ocupaţia părinţilor, aceste rezultate sugerează că politicile educaţionale nu prea pot compensa pentru dezavantajul sociocultural al elevilor. Factorii ce ţin de mediul familial influenţează prin practicile de socializare atitudinile, valorile, abilităţile lingvistice, gândirea logică, aspiraţiile şi aşteptările faţă de educaţie etc. Aşadar, un prim pas pentru reducerea inegalităţilor este analiza modalităţii de raportare a şcolii la elevi în funcţie de capitalul cultural deţinut acasă şi de ocupaţia părinţilor. Performanţele au fost determinate prin intermediul unor testări care urmăresc competenţele de bază şi rezolvarea de probleme practice aplicate la viaţa reală. Din acest punct de vedere aceste testări evaluează mai degrabă competenţele reale decât notele obţinute la şcoală. În România, credibilitatea notelor obţinute în şcoală este mică, existând discuţii numeroase cu privire la dificultatea sau uşurinţa cu care profesorii acordă note în funcţie de tipul de şcoală. Inclusiv Ministerul Educaţiei 25 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 213 apreciază că notele de la testările naţionale reprezintă o măsură obiectivă a performanţei şcolare, fiind indezirabil ca diferenţele între notele din şcoală şi cele de la testări să fie mari (clasamentul şcolilor gimnaziale elaborat de minister plasează pe primele locuri şcolile care oferă note cât mai apropiate de rezultatele obţinute la testările de la finalul clasei a VIII-a). De asemenea, critica generală conform căreia testărilor PISA nu le este acordată importanţă suficientă nu se aplică în România, obiectivul enunţat de minister fiind de îmbunătăţire a performanţelor la aceste teste. Singura problemă rămâne dezinteresul elevilor faţă de aceste teste, în condiţiile în care ei nu sunt notaţi individuali pe ele, însă se poate argumenta că acest lucru poate oferi o imagine mai apropiată de realitate, comparativ cu testările naţionale care sunt pregătite foarte mult în afara sistemului educaţional. REFERINŢE Apple, M., Ball, S., Gandin, L. A. (eds.), The Routledge International Handbook of the Sociology of Education, New York, Routledge, 2010. Baker, D., Goesling, B., LeTendre, G., Socioeconomic Status, School Quality, and National Economic Development: A Cross-National Analysis of the “Heyneman-Loxley Effect” on Mathrmatics and Science Achievement, in “Comparative Education Review”, vol. 46, no. 3, 2012, pp. 291–312. Blau, P., Duncan, O., The American Occupational Structure, New York, John Wiley & Sons, 1967. Bourdieu, P., Passeron, J., Reproduction: In Education, Society and Culture, London, Sage Publications, 1977. Breen, R., Luijkx, R., Müller, W., Pollak, R., Nonpersistent Inequality in Educational Attainment: Evidence from Eight European Countries, in “American Journal of Sociology”, vol. 114, no. 5, 2009, pp. 1475–1521. Brese, F., Mirazchiyski, P., Measuring Students’ Family Background in Large-Scale International Education Studies, in “IERI Monograph Series Issues and Methodologies in Large-Scale Assessments”, Special Issue no. 2, 2013. Castro, M., Expósito-Casas, E., López-Martín, E., Lizasoain, L., Navarro-Asencio, E., Gaviria, J. L., Parental involvement on student academic achievement: A meta-analysis, in “Educational Research Review”, vol. 14, 2015, pp. 33–46. Coleman, J., et al., Equality of Educational Opportunity, Washington DC, US GPO, 1966. De Carvalho, M., Gamboa, L. F., Waltenberg, F. Equality of Educational Opportunity Employing PISA Data: Taking Both Achievement and Access into Acount, in “Working Papers Series, Society for the Study of Economic Inequality”, ECINEQ WP, 2012, – 277. DiMaggio, P., Cultural Capital and School Success: The Impact of Status Culture Participation on the Grades of U.S. High School Students, in “American Sociological Review”, vol. 47, no. 2, 1982, pp. 189–201. Gamoran, A., Long, D., Equality of Educational Opportunity: a 40-Year Retrospective, in “WCER Working Paper”, no. 9, University of Wisconsin-Madison, Wisconsin Center for Education Research, 2006. Ganzeboom, H., A new international socioeconomic index [ISEI] of occupational status for the International Standard Classification of Occupation 2008 [ISCO-08] constructed with data from the ISSP 2002–2007; with an analysis of quality of occupational measurement in ISSP. Presented at: “Annual Conference of International Social Survey Programme”, Lisbon, 1 May, 2010. 214 SEBASTIAN ȚOC 26 Glewwe, P., Hanushek, E., Humpage, S., Ravina, R., School Resources and Educational Outcomes in Developing Countries: A Review of the Literature from 1990 to 2010, in “Working Paper No. 17554”. Cambridge, MA: National Bureau of Economic Research, 2011, available online at http://www.nber.org/papers/w17554. Hatos, A., Impactul Segregării şi diferenţierii asupra performanţelor şcolare ale elevilor din clasele 10–12. O analiză multinivel, în „Calitatea vieţii”, nr. 1–2, 2008, pp. 141–158. Hallinan, M., Equality of Educational Opportunity, in “Annual Review of Sociology”, vol. 14, 1988, pp. 249–268. Hallinan, M., Two Research Traditions in the Sociology of Education, in Blau, J., (ed.), The Blackwell Companion to Sociology, Blackwell Publising, 2001, pp. 361–374. Hanushek, E., Luque J., Efficiency and equity in schools around the world, in “Economics of Education Review”, vol. 22, 2003, pp. 481–502. Heyneman, S., Loxley, W., The Effect of Primary-School Quality on Academic Achievement Across Twenty-nine High – and Low-Income Countries, in “American Journal of Sociology”, vol. 88, no. 6, 1983, pp. 1162–1194. Iannelli, C., Parental Education and Young People’s Educational and Labour Market Outcomes: A Comparison across Europe, in Kogan, I., Muller, W., (eds.), School-to-Work Transitions in Europe: Analyses of the EU LFS 2000 Ad Hoc Module, Mannheim, Mannheimer Zentrum fur Europaische Sozialforschung, 2003, pp. 27–53. Ivan, C., Cristei, A., Parental Involvement as a Key-Determinant for Equal Educational Chances: Evidence from Seven South Eastern European Countries, în „Revista de cercetare şi intervenţie socială”, vol. 34, 2011, pp. 73–114. Ivan, C., Arhitectura instituţională din România, suport al egalităţii de şanse? Criterii şi mecanisme sociologice explicative, în Bulai, A., (ed.), Reconstrucţie instituţională şi birocraţie publică în România, Bucureşti, Fundaţia Societatea Reală, 2009. Jencks, C. şi alţii, Inequality: A Reassessment of the Effect of Family and Schooling in America, New York, Basic Books, 1972. Junk-Sook, L., Bowen, L., Parental Involvment, Cultural Capital, and the Achievement Gap Among Elementary School Children, in “American Educational Research Journal”, vol. 43, no. 2, 2006, pp. 193–218. Machin, S., McNally, S., The Evaluation of English Education Policies, in “CEE Discussion Paper”, no. 131, 2011. Mahuteau, S., Mavromaras, K., An Analysis of the Impact of Socioeconomic Disadvantage and School Quality on the Probability of School Dropout, in “NILS Working Paper Series. Working Paper”, no. 197, Adelaide, Australia, National Institute of Labour Studies, 2013. Marks, G., Cresswell, J., Ainley, J., Explaining socioeconomic inequalities in student achievement: The role of home and school factors, in “Educational Research and Evaluation”, vol. 12, no. 2, 2006, pp. 105–128. McNamee, S., Miller, R., The Meritocracy Myth, (2nd edition), Lanham, Maryland, Rowman & Littlefield Publishers, 2009. Mullis, I., Martin, M., Foy, P., Drucker, K., PIRLS: 2011 International Results in Reading, Boston TIMSS & PIRLS International Study Center and Amsterdam International Association for the Evaluation of Educational Achievement (IEA), 2012. Neagu, G., „Efectul şcoală” asupra performanţelor educaţionale ale elevilor, în “Calitatea vieţii”, nr. 3, 2011, pp. 239–266. OECD, Against the Odds. Disadvantaged Students who Succeed in School, OECD Publishing, 2011. OECD, PISA 2012 Technical Report, OECD Publishing, 2014a. OECD, PISA 2012 Results in Focus. What 15-year-olds know and what they can do with what they know, OECD Publishing, 2014b. Rivkin, S., Hanushek, E., Kain, J., Teachers, Schools and Academic Achievement, in “Econometrica”, vol. 73, no. 2, 2005, pp. 417–48. 27 FAMILIE, ŞCOALĂ ŞI SUCCES ŞCOLAR ÎN ÎNVĂŢĂMÂNTUL LICEAL ROMÂNESC 215 Roscigno, V., Ainsworth-Darnell, J., Race, Cultural Capital, and Educational Resources: Persistent Inequalities and Achievement Returns, in “Sociology of Education”, vol. 72, no. 3, 1999, pp. 158–178. Ross, A., Educational policies that address social inequality, report from the EPASI programme, London, Institute for Policy Studies in Education, 2009. Sadovnik, A., Theory and research in the sociology of education, in Sadovnik, A., (ed.), Sociology of Education: A Critical Reader, New York, Routledge, 2007, pp. 3–21. Saha, L., Sociology of Education, in Good, T., (ed.), 21st Century Education: A Reference Handbook, Sage Publications, 2008. Shavit, Y., Blossfeld, H.. Persistent inequality: Changing educational attainment in thirteen countries. Social Inequality Series, Boulder, Westview Press, 1993. Sirin, S., Socioeconomic Status and Academic Achievement: A Meta-Analytic Review of Research, in “Review of Educational Research”, vol. 75, 2005, pp. 417–453. Teachman, J., Family Background, Educational Resources, and Educational Attainment, in “American Sociological Review”, vol. 52, no. 4, 1987, pp. 548–557. Ţoc, S., Diferenţe sociale în dobândirea performanţei şcolare la elevii din România, în “Perspective politice”, vol. 6, no. 2, 2013, pp. 97–112. Ţoc, S., Gheba, A., Family Background, Gender and Reading Achievement in Romania, în „Sfera Politicii”, vol. 2, 2015, pp. 83–92. Wagenaar, T., The Sociology of Education, in Bryant, C., Peck, D., (eds.), 21st Century Sociology: A Reference Handbook, Thousand Oaks, California, Sage Publication, 2007. York, T., Gibson, C., Rankin, S., Defining and Measuring Academic Success, in “Practical Assessment, Research & Evaluation”, vol. 20, no. 5, 2015, available online at http://pareonline.net/getvn. asp?v=20&n=5. n this paper I use the Programme for International Student Assessment (PISA) database to test which factors influence the Iacademic performance of 15 years old Romanian students. This study contributes to the larger debate in the field of sociology of education concerning the role of school and family resources in determining student achievement. The results show that the best explanatory variables are occupational status of parents and cultural possessions at home. Among the school related factors, quality of educational resources, an index developed based on the principals perceptions regarding the availability of instruction materials in their school, have a moderate effect. The analysis confirms the hypothesis that educational results are influenced more by family related factors than school related factors. The conclusions are also important from a policy perspective, bearing in mind that reducing the educational inequalities in Romania is considered a priority. So far national programs tried to improve school resources such as infrastructure or quality of teaching, but they failed in reducing the performance gap. This article suggests that factors outside the school should be taken into consideration in order to improve access to education and reduce educational inequalities. Keywords: family background, school resources, school performance, PISA assessment, educational inequalities. 